Държавен вестник, бр. 6, 2014 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  6
2. няма отрицателно въздействие върху безо-
пасността, качеството и сигурността на работата 
на електроенергийната система;
3. не предизвиква допълнителни разходи за 
работата на преносната мрежа;
4. не засяга други ползватели на преносната 
мрежа.
(2) С решението за освобождаване от задъл-
жение на съответния ползвател ДКЕВР определя:
1. условията на правилата за управление на 
електроенергийната система, за които се дава 
разрешение за освобождаване от задължение 
на съответния ползвател на преносната мрежа;
2. съоръженията или системите на ползвателя, 
за които се дава разрешение за освобождаване 
от задължение;
3. основанията, поради които дава съответ-
ното разрешение;
4. срока, за който е издадено разрешението 
за освобождаване от задължение.
(3) Когато не са изпълнени условията по 
ал. 1, т. 3, ДКЕВР отказва освобождаването от 
задължение и уведомява засегнатата страна и 
оператора на електропреносната мрежа за мо-
тивите за отказ.
Чл. 204. Държавната комисия за енергий-
но и водно регулиране уведомява оператора 
на електропреносната мрежа за решението за 
освобождаване от задължение на ползвател на 
преносната мрежа.
Чл. 205. Операторът на електропреносната 
мрежа е длъжен:
1. да води регистър за разрешенията за ос-
вобождаване от задължение на ползвателите на 
преносната мрежа;
2. да предоставя информация от този регистър 
при поискване от ползвател на преносната мрежа.
Чл. 206. Ползвателите на преносната мрежа 
и операторът на електропреносната мрежа имат 
право да поискат от ДКЕВР преразглеждане на 
разрешенията за освобождаване от задължение 
при настъпване на промени в обстоятелствата, 
при които тези разрешения са дадени.
Чл. 207. Контролът за спазване на тези правила 
е част от контрола за изпълнение на условията 
на издадените от Държавната комисия за енер-
гийно и водно регулиране лицензии.
Чл. 208. Всички спорове, възникнали във връз-
ка с прилагане на разпоредбите на тези правила, 
се отнасят за решаване от Държавната комисия 
за енергийно и водно регулиране по реда на ЗЕ.
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. „Авариен коридор“ (коридор за възстано-
вяване, коридор) е съвкупност от електрически 
съоръжения, които осигуряват пренасянето на 
електрическа енергия от пусков източник до 
ТЕЦ или АЕЦ за захранване на собствените им 
нужди или до клиент нулева или първа категория 
в процеса на възстановяване на електроенергий-
ната система.
2. „Аварийно състояние на ЕЕС“: Влошена 
ситуация (може да включва разделяне на синхрон-
ното обединение на няколко отделни синхронни 
зони) или вътрешно разделяне на Контролния 
блок (ЕЕС на България). Характеризира се с 
висока степен на заплаха за отделните контролни 
блокове (зони) в състава на синхронното обе-
динение. Принципите за сигурна работа не са 
изпълнени. Застрашена е сигурността на синхрон-
ното обединение. Няма гаранции за цялостната 
ефективност на мерките за ограничаване на 
разпространението на смущението към съсед-
ните контролни блокове/зони или към цялата 
обединена ЕЕС на Континентална Европа. От 
това състояние след стабилизиране на отделните 
части, на които е разделено обединението, може 
да се пристъпи към неговото ресинхронизиране.
3. „Автоматично повторно включване (АПВ)“ 
е устройство или вградена функция на релейна-
та защита на електропроводи 110 kV, 220 kV и 
400 kV, която автоматично включва изключените 
от релейна защита елементи.
4. „Автоматично честотно отделяне“ е систем-
на противоаварийна автоматика, която действа 
на автоматично отделяне на предварително 
определена част от електроенергийната система 
около термична централа, при понижение на 
честотата под определена стойност. В случай 
че честотата не се възстанови, електрическа-
та централа се отделя от мрежата и захранва 
собствените си нужди.
5. „Автоматично честотно разтоварване (АЧР)“ 
е системна противоаварийна автоматика, която 
при понижение на честотата действа на автома-
тично изключване на предварително определени 
товари в разпределителните мрежи и в мрежите 
на ползватели, присъединени към преносната 
мрежа. Разтоварването се извършва на степени 
в диапазона от 49,0 Hz до 48,0 Hz.
6. „Адекватност“ е способност на електро-
енергийната система да захранва клиентите с 
електрическа енергия непрекъснато, като се имат 
предвид плановите и основателно очакваните 
непланови изключвания на агрегати и преносни 
елементи от електроенергийната система. Адек-
ватността е елемент на надеждността.
7. „Активна мощност“ е реална съставяща 
на привидната електрическа мощност, която 
може да бъде превръщана в друг вид мощност, 
например механична, топлинна, химическа, 
светлинна, акустична. Определя се като мо-
ментна величина или като средна стойност на 
енергията за един интервал от време, например 
1/4 или 1 h, и се отнася за определено място в 
електроенергийната система.
8. „Балансиране на ползвател на мрежата“ е 
компенсиране на разликата между фактически 
потребената/произведената от него енергия и 
договорената съгласно графиците за доставка 
за всеки единичен пазарен интервал.
9. „Балансираща група“ е обединяване на 
ползвателите, което обхваща произволни части 
от електроенергийната система, точно опре-
делени по отношение на местата на обмен на 
електрическа енергия с преносната мрежа и/
или с други балансиращи групи.
10. „Блочен трансформатор“ (повишаващ 
трансформатор) е трансформаторът, който свързва 
електрическия генератор към преносната мрежа.
11. „Брутна мощност“ е мощността, измерена 
на клемите на генератора.